Държавен вестник, бр. 8, 2014 г., стр. 157

БРОЙ  8	
Д Ъ Р Ж А В Е Н  В Е С Т Н И К 	
СТР.  157  
6. поддържа архив на медийните изяви на 
съдиите;
7. съгласува всички материали относно 
дейността на съда, както и публичните изяви 
по т. 5;
8. информира гражданите за процедурите, 
извършвани в съда, и реда за тяхното осъ­
ществяване;
9. предоставя информация за реда за достъп 
до делата, местонахождението на различните 
служби и друга информация, свързана с дей­
ността на съда; 
10. установява и утвърждава ефективни 
канали за комуникация и взаимодействие 
на органите на съдебната власт с медиите и 
други институции;
11. инициира форми на взаимодействие 
за по-голяма достъпност и разбираемост на 
съдебните актове;
12. организира мониторинг и контрол на 
процедурите за достъп до документи и ин­
формация.
Ч АС Т  Ч Е Т В Ъ Р Т А 
ФУНКЦИИ И ОРГАНИЗАЦИЯ НА РАБО­
ТАТА НА СПЕЦИАЛИЗИРАНАТА АДМИ­
НИСТРАЦИЯ
Г л а в а  ш е с т а
РЕГИСТРАТУРА ЗА КЛАСИФИЦИРАНА 
ИНФОРМАЦИЯ
Чл. 25. (1) Административният ръково­
дител на съд, в който се получава, създава, 
регистрира, обработва, съхранява, разпре­
деля, предоставя и размножава класифици­
рана информация, създава регистратура за 
класифицирана информация като отделно 
организационно звено.
(2) Щатното обособяване, структурата, 
численият състав и мерките за защита на 
регистратурата се определят в зависимост от 
нивата на класификация и обема на класи­
фицираната информация.
(3) За регистратурите се осигуряват отдел­
ни помещения, намиращи се в съответни на 
нивата на класификация на информацията 
зони за сигурност и защитени с необходимите 
по ЗЗКИ и правилника мерки за защита на 
класифицираната информация. 
(4) Начинът за работа с материали, съдър­
жащи класифицирана информация, и редът за 
съхранението им се определят от администра­
тивния ръководител на съда в съответствие 
с изискванията на ЗЗКИ, ППЗЗКИ и други 
подзаконови актове в областта на защита на 
класифицираната информация.
Чл. 26. За регистриране и отчет на мате­
риалите, съдържащи класифицирана инфор­
мация, в регистратурите се водят специални 
регистри и отчетни документи съгласно ЗЗКИ 
и подзаконовите актове по прилагането му. 
Г л а в а  с е д м а 
РЕГИСТРАТУРА
Чл. 27. Служба „Регистратура“:
1. приема и регистрира входящата корес­
понденция;
2. експедира изходящата кореспонденция;
3. осигурява информация за получената и 
изпратената кореспонденция;
4. води разносна книга; 
5. разпределя и направлява постъпилата 
поща;
6. изпълнява и други задължения, свързани 
с документооборота и административното 
обслужване, възложени от административния 
ръководител на съда, съдебния администратор 
или административния секретар. 
Чл. 28. (1) В регистратурата на районния 
съд се приемат и регистрират книжата на 
насрочени продажби: протоколи за деня на 
разгласяване на обявленията за провеждане 
на публична продан, обявления за продан­
та, копия от вписаните възбрани, сведения 
за тежестите от териториалната дирекция 
на Националната агенция за приходите, от 
службата по вписвания, нотариалния акт и 
наддавателни предложения по ГПК. 
(2) Обявленията за продан се публикуват 
на интернет страницата на окръжния съд по 
местоизпълнението съобразно разпоредбите 
на чл. 487, ал. 2 ГПК.
Чл. 29. (1) В регистратурата се водят на 
хартиен и/или електронен носител следните 
книги и регистри:
1. входящ дневник;
2. изходящ дневник;
3. разносна книга;
4. регистър на заявленията за достъп до 
обществена информация;
5. книга по чл. 251, ал. 3 АПК.
(2) Когато книгите и регистрите се водят 
само на електронен носител, администра­
тивният ръководител определя със заповед 
периодичността на разпечатването им на 
хартиен носител.
(3) Книгите и регистрите се водят за ка­
лендарна година. 
Чл. 30. Във входящия дневник се описват 
всички документи и дела, постъпващи в съда.
Чл. 31. (1) В изходящия дневник се описва 
изходящата кореспонденция от съда. 
(2) Изходящите книжа по делата се под­
писват от служителя, който ги е изготвил, и 
от съдията докладчик по съответното дело 
или от тези, които ги заместват.
(3) Изходящите книжа извън тези по ал. 2 
се подписват от служителя, който ги е изгот­
вил, и от административния ръководител или 
от определен от него заместник.
Чл. 32. (1) Разносната книга съдържа ин­
формация за движението на документи между 
съда и други институции.